Aalut Nuummilu naqiterivimmi ataatsimoorussilluni pilersitsisarneq
#000003
Eyes as Big as Plates
#000009
Eqqumiitsuliortup kalaallip Anne-Birthe Hovep (1951-2012) suliaata tamangajaasa pisiarinissaanut Ny Carlsbergfondet aningaasaliivoq. Eqqumiitsuliat 600-t sinnerpaat, ilisimasallu malillugit maannamut kalaallit eqqumiitsuliaannik ataatsikkut pisinermi annersaalluni.
#000011
Eqqumiitsuliat 2015-imi nittartagaq aqqutigalugu tamanut saqqummiunneqarput, nittartakkamiittullu annerpaartaat pisiarineqartunut ilaallutik. Suliat katillugit 600-t sinnerpaat. Amerlanerit naqitigaapput, atuakkat titartakkanik imallit, naqitigassaliat, qalipakkat, meqqutit kigartuutit il.il. Suleqatigiinnerup siammasinnera aamma Ny Carlsbergfondet-ip aningaasaliinera peqqutaallutik taamatut pisinissaq aatsaat anguneqarsinnaasimavoq.
#000014
Anne-Birthe Hove kalaallini eqqumiitsuliortuni takusanik suliarinneqqittartuni sukuiaasartunilu siulliit ilagisimavaat, taamaammallu eqqumiitsuliornikkut nalunaajaataa inuiaqatigiinnut nalitoorujussuulluni. Kalaallit Nunaata Danmarkillu akornanni katersugaasivilerinermi taama siammasitsigisumi ataatsimut pisineq taama ittoq aatsaat siullerpaamik pissaaq. Tassuunnannarluunniit eqqumiitsuliat katersaat taakku qanoq pingaaruteqartigineri takuneqarsinnaavoq. Anne-Birthe Hove Kalaallit Nunaanni piffissani pingaarutilinni suliaqartarsimavoq. Kalaallit Nunaata amt-itut inneraninngaanniit, Namminersornerulerneq, 2009-milu Namminersulerneq pillugu isummersornera arlalitsigut malinnaavigineqarsinnaavoq. Eqqumiitsuliornikkut nalunaajaaneq immikkuullarissuuvoq, maanna kingunissamut qulakkeerneqarsimalertoq.
#000015
/* Add your own MailChimp form style overrides in your site stylesheet or in this style block.
We recommend moving this block and the preceding CSS link to the HEAD of your HTML file. */
#000023